[Foto’s] Die Fiat Tipo kom SA toeDie Fiat Tipo (Foto: Fiat) Die Fiat Tipo, wat onlangs ŉ wêreldtoer in 133 dae suksesvol voltooi het, is op pad na Suid-Afrika. Die standaard-spesifikasie Tipo het die asemrowende 41 000km in 133 dae voltooi. Dit is dieselfde as die afstand om die ewenaar. Die indrukwekkende avontuur is deur 22 lande en 122 stede met die joernalis Okan Altan aan die stuur. Die Tipo is sonder enige veranderings van die fabriek in Bursa, Turkye, deur Griekeland, Bulgarye, Roemenië, Oekraïne en daarna Rusland. Okan het in Rusland langs die wêreldberoemde Trans-Siberiese spoorlyn gery vir 11 ure per dag, agt dae lank. Nadat hy deur Rusland gery het, is die Tipo op ŉ skip gesit na Japan – rigting, Mexico. Maar so ŉ avontuur sou nie volledig gewees het sonder ŉ ramp nie. Okan moes 11 dae wag voordat hy in Noord-Amerika kon land. Die ekspedisie het 40 dae aan boord van ŉ skip ingesluit om die Atlantiese Oseaan tussen Mexico en die VK oor te steek. Van Engeland het die Fiat deur nog 14 Europese lande gery, wat Nederland, Duitsland, Frankryk, Switzerland, Oostenryk en Italië ingesluit het. Die Fiat Tipo het na sy wêreldtoer teruggekeer na sy tuiste in Bursa. Na 400 uur agter die stuur, het Okan gesê die Tipo is betroubaar onder alle omstandighede. Die Tipo het verskeie paaie en klimate trotseer en Fiat is trots op sy Tipo en die 2 000 ingenieurs wat daaraan gewerk het. Die Tipo sal in Mei vanjaar in Suid-Afrika vrygestel word. Jy sal kan kies uit 1.3, 1.4 en 1.6 liter-enjins en handrat of outomatiese ratkaste. Ons is nuuskierig om te sien of Fiat die Tipo teen ŉ goeie prys kan invoer.